ලෝක උරුම සිංහරාජ වනාන්තර මායිමට පිටින් පිහිටා ඇති දැනට වන විනාශයට සිදුවන ඉඩම් ද කඩිනමින් පවරා ගන්නා බව වන සංරක්ෂණ දෙපාර්තමේන්තුව පවසනවා.එම දෙපාර්තමේන්තුව මේ බව කියා සිටියේ සිංහරාජ රක්ෂිත මායිමේ මේ දිනවල සිදුවන කැලෑ එලිකිරීමේ සිද්ධිය පිළිබද හිරු ප්‍රවෘත්ති අංශය සිදුකල විමසිමකදීයි.සිංහරාජ වනාන්තරයේ ගස් කැපූ හතර දෙනෙකු පොලිස් විශේෂ කාර්ය බලකාය අත්අඩංගුවට ගෙන තිබු අතර ඔවුන් මේවන විට වැඩිදුර විමර්ශණ සදහා වනසංරක්ෂණ නිලධාරින් වෙත භාර දී තිබෙනවා.ජාතික පාරිසරික පනතට අනුව හෙක්ටයාරකට වැඩි වනාන්තර භූමියක් එලිපෙහෙලි කර සංවර්ධන  ව්‍යාපෘතියක් ක්‍රියාත්මක කිරීමේදි පාරසරික බලපෑම් තක්සේරු ක්‍රියාවලියකට යටත්ව පූර්ණ ලිඛිත අනුමැතිය ලබාගත යුතුයි.කෙසේ වෙතත් සිංහරාජ මායිමේ මතභේදයට තුඩුදී ඇති ගොඩනැගිල්ල ඉදිකිරීම සඳහා එවැනි අනුමැතියක් ලබාගෙන නොමැති බව පරිසරවේදීන් පෙන්වා දෙනවා.ආර්ටිකල් 14 තුලින් ද සංවාදයට ලක් කෙරුණේ මේ පිළිබඳවයි.